**INNKALLING TRENERMØTE MINI HØST 2016**

**Vi kaller med dette inn til sesongens obligatoriske trenermøte for «nye» trenere og lagledere som har ansvar for minihåndballag (6-9 år).**

Oppstartsmøtet er obligatorisk for alle trenere som ennå ikke har vært på Trenermøte i mini, det gjelder både de som har vært trenere en tid og «nye» trenere i minihåndball. Dersom et lag har flere trenere eller foreldre som bidrar rundt laget under trening eller kamp, oppfordres det til at disse stiller selv om hovedtreneren tidligere har vært på møtet. Det er en fin arena å møte de andre trenerne på, evt. avtale treningskamper eller få svar på spørsmål en skulle lure på.

Region Vest gir ut fine t-skjorter med tall på til alle påmeldte 6-årslag. Disse kan benyttes i kamp om en ønsker. NB! T-skjortene blir delt ut på trenermøtet. (Det er kun 6-årslagene som får t-skjorter).

Disse møtene gjennomføres for å få formidlet hvordan håndballforbundet ønsker at det skal jobbes med de yngste, og at trenerne i regionen vår skal tilegne seg noenlunde de samme holdningene i forhold til dette, uavhengig av klubbtilhørighet. Trenermøtene er også en fin arena for trenerne til å kunne diskutere viktige tema og problemstillinger innenfor minihåndball.

**Vi ber klubbene melde ut møtet til sine trenere og lagledere og be dem melde seg på via Min Idrett (**[**minidrett.nif.no**](https://minidrett.nif.no/)**). Påmeldingsfrist 30.september.**

**Se** [**brukerveiledning til MinIdrett**](https://itinfo.nif.no/Min_idrett_brukerveiledning)

**Agenda Trenermøte:**

-          **På trening:** Treningstips, øktplaner, innhold og viktige fokusområder mm.

-          Tidlig spesialisering versus allsidighet

-          Et talent – Hva er nå det?

-          **På kamp:** Trener-/laglederrollen, regler, arrangement, gode opplevelser.

-          **Utdanning:** Videre kursing og utdanningsmuligheter

-          Gruppediskusjoner

**Vi har satt opp følgende datoer og tidspunkt for møter:**

**Trenermøte sone 4-7 (to alternativ):**

Idrettens Hus, 2.etg., tirsdag 04.oktober kl. 1800-2030

Idrettens Hus, 2.etg., tirsdag 18. oktober kl. 1800-2030

**Trenermøte sone 8 (Sunnhordland):**

Vikahaugane Stord, 2.etg., tirsdag 25.oktober kl. 1700-1900.

**Vi ser frem til et felles og nyttig møte med trenere og lagledere i minihåndball.**

Ta gjerne kontakt dersom noe er uklart. 